**John-Kåre Hansen** (født 11. juli 1978) fra Alta, er norsk og samisk gitarist, låtskriver, komponist og produsent.

Hansen har en bachelorgrad i jazz, med pedagogikk, fra Universitetet i Stavanger (2005), samt en mastergrad i utøvende el-gitar fra Universitetet i Tromsø (2013).

Han har utgitt plater med bandene Nest, Northern Concept, Ánnásuolo, England Brooks Orchestra og Sigrid Brennhaug. I tillegg medvirker han på flere, enkeltstående utgivelser. Han driver også plateselskapet JayKay Records.

Hansens musikalske forankring er innenfor jazz, samisk- og improvisatorisk musikk. I fokuset av musikken står ofte sterke melodier og en varm gitartone.

I 2005 ble Hansen tildelt et opphold i KODAs komponistleilighet i København. Året etter hadde han et arbeidsopphold i kunstnerfriboligen Kongegaarden i Korsør i Danmark. Sammen med gruppa Nest mottok han Liveprisen 2012 for beste låt. I 2019 mottar han prisen som Årets Låtskriver under Sami Music Awards. Han har også mottatt Finnmark fylkes kulturstipend (2006) og Alta Kommunes kulturstipend (2002).

Han har skrevet flere bestillingsverk, blant annet verket "Áigi - Reflections of Time" til Hemnesjazz' 25-årsjubileum i 2021. Verket ble fremført av Sigrid Brennhaug (vokal), Tore Brunborg (tenorsaksofon), Martin Vinje (keys), John-Kåre Hansen (gitar og vokal), Kristian B. Jacobsen (kontrabass) og Arild Johnsen (trommer).

Hansen har utgitt mange sangtekster og har tonesatt en rekke samiske dikt av Nils-Aslak Valkeapää, som ble utgitt på Ánnásuolos debutplate, Ánnásuolo. Han har samarbeidet med- og skrevet komposisjoner og arrangement for en rekke orkester og kor. I 2017 og 2019 arrangerte han hiphop-låter for MiN Ensemblet og den svensk-samiske artisten Maxida.

John-Kåre Hansen har samarbeidet med- og spilt sammen med blant andre England Brooks, Tore Brunborg, Petter Carlsen, Svein Schultz, Sigrid Brennhaug, Bilal Saab, Arktisk Filharmoni, Åse Kleveland, Ellen Andrea Wang, Keiino, Maxida, Heidi Ruud Ellingsen, Halvdan Sivertsen, Frøydis Grorud og Ole Jørn Myklebust for å nevne noen.

Band:
• **Nest**: Anita Johnsen (vokal), John-Kåre Hansen (gitar)
• **Nest Quartet**: Anita Johnsen (vokal), John-Kåre Hansen (gitar), Dag Erik Pedersen (kontrabass)/Kjell Joar Petersen-Øverleir (kontrabass), Roger Johansen (trommer)
• **John-Kåre Hansen Northern Concept**: John-Kåre Hansen (gitar), Eivind Valnes (piano), Roger Arntzen (kontrabass), Arild Johnsen (trommer)
• **Ánnásuolo**: Inger Johanne Oskal (vokal) (opprinnelig Marianne Pentha), John-Kåre Hansen (gitar og vokal), Eirik Fjelde (keys), Svein Schultz (bass), Jonas Karlsen (trommer) (opprinnelig Jakop Janssønn)
• **England Brooks Orchestra**: England Brooks (vokal), John-Kåre Hansen (gitar), Magne Arnesen (piano), Dag Erik Pedersen (kontrabass), Roger Johansen (trommer)
• **Sigrid Brennhaug**: Sigrid Brennhaug (vokal), John-Kåre Hansen (gitar), Adrian Danielsen (keys), Christo Stangness (kontrabass), Roger Johansen (trommer).
• **Davás Duo**: Inger Johanne Oskal (vokal), John-Kåre Hansen (gitar og vokal) John-Kåre Hansen: John-Kåre Hansen (gitar), Martin Vinje (synthesizere og elektronikk), Jonas Karlsen (trommer, perkusjon og elektronikk).

  

Utgivelser på CD/LP/digitalt:
• Calling Home – Nest (Ponca Jazz Records, 2009)
• Aurora – Nest (Ponca Jazz Records, 2011)
• Days – Northern Concept (Ponca Jazz Records, 2013)
• My Mother’s Eyes – England Brooks (2016)
• Ánnásuolo – Ánnásuolo (Ponca Jazz Records, 2017)
• January Insomnia – Northern Concept (Ponca Jazz Records, 2017) 
• Solnatt – Diverse nordnorske artister og Arktisk Filharmoni (Mano Music 2018)
• Vinterlys – Alta Motettkor (2018)
• The Greatest Gift – England Brooks (Ponca Jazz Records, 2018)
• Ánnásuolo – Muohtačalmmit – Snowflakes (Ponca Jazz Records, 2019)
• Daga æ Vil Huske – Sigrid Brennhaug (JayKay Records, 2020)
Davvelis - I Nord - Elisabeth Misvær og Trygve Misvær (JayKay Records, 2021). Finnmark Fantasia - John-Kåre Hansen (JayKay Records, 2022)

  

Hjemmeside: www.jkhansen.no
Hjemmeside: www.annasuolo.com